મુંબઈઃ ઓસ્કાર વિનર સંગીતકાર એ આર રહમાને પોતાના જીવનમાં અત્યાર સુધી જે પણ હાંસિલ કર્યું છે, તેનું શ્રેય ઈસ્લામને આપ્યું છે. પોતાની બાયોગ્રાફી 'નોટ્સ ઓફ અ ડ્રિમઃ ધ ઓથોરાઈઝ્ડ બાયોગ્રાફી ઓફ એ આર રહમાન'ની લોન્ચિંગ ઈવેન્ટ પર રહમાને કહ્યું હતું, ''જ્યારે લોકો મને ધર્માંતરણ અંગે સવાલ કરે ત્યારે હું એમ જ કહું છું કે આ ધર્મ પરિવર્તન નથી પરંતુ તમને એક એવી વસ્તુ મળે છે, જેના તરફ તમે આકર્ષાવ છો. મારા ધર્મ ગુરૂઓએ મને તથા મારી માતાને એક એવી વસ્તુઆપી, જે અમારા માટે ખાસ છે. આ વિશ્વાસ હતો, જેને અમે અપનાવ્યો અને આજે પણ તેની સાથે ઉભા છીએ.''